## REPUBLIKA HRVATSKA

**ŽUPANIJA ŠIBENSKO-KNINSKA**

**GRAD SKRADIN**

**Gradsko vijeće**

KLASA: 022-05/18-01/1

URBROJ: 2182/03-01-18-2

Skradin, 20. rujna 2018.g.

Na temelju članaka 32. i 48. Statuta Grada Skradina („Službeni vjesnik Šibensko-kninske županije“, broj 10/09, 5/13, 3/18), a u svezi članka 35. b. Zakona o lokalnoj i područnoj (regionalnoj) samoupravi („N.N“ broj 19/13-pročišćeni tekst), Gradsko vijeće Grada Skradina, na 9. sjednici, od 20. rujna 2018.g., donosi

**Z A K L J U Č A K**

**o primanju na znanje Izvješća o radu gradonačelnika**

**Grada Skradina za razdoblje 01.01. 2018.g.-30.06. 2018.g.**

1. Gradsko vijeće Grada Skradina prima na znanje Izvješće o radu gradonačelnika Grada Skradina za razdoblje 01.01.2018.g.-30.06.2018.g.
2. Ovaj Zaključak stupa na snagu danom donošenja, a objavit će se na Oglasnoj

ploči Grada Skradina i web stranici Grada.

**PREDSJEDNICA**

Nadija Zorica, v.r.

**REPUBLIKA HRVATSKA**

**ŽUPANIJA ŠIBENSKO-KNINSKA**

**GRAD SKRADIN**

**Ured gradonačelnika**

KLASA: 022-05/18-01/1

URBROJ: 2182/03-01-18-1

Skradin, 12. rujna 2018.g.

**GRADSKOM VIJEĆU GRADA SKRADINA**

**PREDMET: Izvješće o radu gradonačelnika Grada Skradina za razdoblje**

1. **siječnja 2018.g.-30. lipnja 2018.g.**

* **daje se**

Sukladno čl. 35. b. Zakona o lokalnoj i područnoj (regionalnoj) samoupravi („N.N“

broj 19/13-pročišćeni tekst, 137/15, 123/17), Gradonačelnik dva puta godišnje podnosi predstavničkom tijelu polugodišnja izvješća o svom radu.

Gradonačelnik je izvršno tijelo i odgovoran je za zakonitost rada i usmjeravanje rada upravnih tijela u obavljanju poslova iz samoupravnog djelokruga Grada, te nadzire njihov rad.

Gradonačelnik u okviru svoje nadležnosti propisane Zakonom i Statutom priprema prijedloge općih akata, izvršava i osigurava izvršavanje općih akata Gradskog vijeća, upravlja nekretninama, pokretninama i imovinskim pravima u vlasništvu Grada sukladno odredbama zakona i Statuta, te obavlja i druge poslove koji su mu stavljeni u nadležnost zakonom, drugim propisom, Statutom ili drugim aktom.

U razdoblju 01. siječnja 2018.g.-30. lipnja 2018.g. održane su 4 (četiri) sjednice Gradskog vijeća Grada Skradina za mandatno razdoblje 2017.g.-2021.g. na kojima je gradonačelnik podnio zakonom propisana izvješća, te predložio donošenje općih i pojedinačnih akata.

U nastavku prikazana su postupanja gradonačelnika Grada Skradina iz pojedinih područja u nadležnosti Grada za vremensko razdoblje 01. siječnja 2018.g. – 30. lipnja 2018.g.:

**■ OPĆI AKTI**

U skladu s Izmjenama i dopunama Zakona o lokalnoj i područnoj (regionalnoj) samoupravi („N.N“ 123/17), izvršeno je usklađenje općih akata Grada Skradina, te su Gradskom vijeću Grada Skradina, na raspravu i usvajanje, podneseni slijedeći prijedlozi općih akata:

- Statutarna odluka o izmjenama i dopunama Statuta Grada Skradina

- Poslovnik o izmjenama i dopunama Poslovnika Gradskog vijeća Grada Skradina

-2-

■ **IZVOĐENJE GRAĐEVINSKIH RADOVA:**

**-** proveden postupak nabave za uređenje ulica Ribarska i Zagrađe, II faza (radovi, radi turističke sezone počinju od 1. listopada 2018.g.)

- postavljena javna rasvjeta u parku u Skradinu

- postavljena javna rasvjeta u Dubravicama (lokacija Uzdaj-Graovo)

- izvedeni radovi na uređenju poljskih i protupožarnih puteva (Vaćani, Krković-

Piramatovci, Plastovo)

- izvedeni radovi na uređenju (asfaltiranju) ulica u Dubravicama (Donje Graovo)

- izvedeni radovi tekućeg i investicijskog održavanja plaža Skradin i Prukljan

■ **PROJEKTNA I PLANSKA DOKUMENTACIJA**

* proveden postupak ocjene o potrebi izrade strateške procjene utjecaja na okoliš za Izmjene i dopune Prostornog plana uređenja Grada Skradina i provedena javna rasprava za isti
* proveden postupak ocjene o potrebi izrade strateške procjene utjecaja na okoliš za Urbanistički plan uređenja naselja Skradin i provedena javna rasprava za isti
* izrađen i usvojen Plan gospodarenja poljoprivrednim zemljištem u vlasništvu Republike Hrvatske

- u tijeku je izrada projektne dokumentacije za sanaciju i zatvaranje odlagališta

„Bratiškovački gaj“ (predana dokumentacija za dobivanje lokacijske dozvole)

* proveden postupak nabave i ugovorena izrada tehničke dokumentacije za staze Turina
* proveden postupak nabave i ugovorena izrada projektne dokumentacije za poslovni plan „Gourmet shop“ Grada Skradina
* proveden postupak nabave i ugovorena izrada projektne dokumentacije „Idejno rješenje projekta Gourmet Skradin“
* proveden postupak nabave, te ugovorena izrada „Gourmet strategije Grada Skradina“
* proveden postupak nabave i ugovorena „Izrada komunikacijskog plana o održivom gospodarenju otpadom JLS (Skradin, Kistanje, Ervenik, i Bilice)
* ugovorena i izrađena projektna dokumentacija – uređenje ulice Put sv. Petke u Skradinu
* proveden postupak nabave i ugovorena izrada projektne dokumentacije „Multimedijalna prezentacija kulturno-povijesne baštine“
* proveden postupak nabave i ugovorena izrada projektne dokumentacije „rekonstrukcija ceste Skradin-Skorići“
* ugovorena izrada „Procjena rizika od velikih nesreća“
* proveden postupak nabave i ugovorena izrada projektne dokumentacije „adaptacija višenamjenske dvorane u Skradinu“.

-3-

■ **POLJOPRIVREDA**

- subvencioniranje kamate na kredite iz županijskog Programa „Zeleno poduzetništvo“

u iznosu od 2,8% tako da korisnicima kamata po kreditima iznosi 3%

**■ KULTURA**

* donacije kulturnim udrugama
* priprema kulturnog ljeta sukladno Programu javnih potreba u kulturi na području Grada Skradina za 2018.g.

**■ ŠPORT I ŠPORTSKA DOGAĐANJA**

* donacije športskim udrugama

**■ SOCIJALNI PROGRAM**

* pokrenut projekt i u tijeku realizacija projekta „Lokalni program za mlade Grada Skradina“
* pokrenut projekt i u tijeku realizacija projekta „Zaželi – Program zapošljavanja žena“
* Grad Skradin dodjeljuje jednokratni novčani iznos za opremanje novorođenčadi u slijedećim iznosima:

• za prvorođeno dijete jednokratno iznos od 2.000,00 kn

• za drugo novorođeno dijete jednokratno iznos od 3.000,00 kn

• za trećerođeno ( i više ) dijete kroz dvije godine u visini od 5.000,00 kn.

* sufinancira 15% iznosa mjesečne autobusne karte za srednjoškolce
* dodjeljuje jednokratne financijske pomoći za izvanredne situacije obiteljima lošijeg materijalnog stanja
* dodjeljuje financijsku pomoć za stanovanje

**■ PREDŠKOLSKI ODGOJ**

* Grad sufinancira rad Dječjeg vrtića „ŽIŽULA“ u Skradinu i Dubravicama

*Financijski pokazatelji prikazani su u financijskim dokumentima koje donosi i usvaja Gradsko vijeće Grada Skradina (Proračun Grada Skradina, Polugodišnji izvještaj o izvršenju Proračuna, Godišnji izvještaj o izvršenju Proračuna Grada Skradina, Programi iz područja komunalnog gospodarstva, kulture, športa, te socijalni programi).*

**GRADONAČELNIK**

mr.sc. Antonijo Brajković, v.r.